Unionin yleisen tuomioistuimen määräys 13.11.2020 – UG v. komissio
(asia T-571/17)1
(Henkilöstö – Sopimussuhteiset toimihenkilöt – Toistaiseksi voimassa oleva työsopimus – Muuhun henkilöstöön sovellettavien palvelussuhteen ehtojen 47 artiklan c alakohdan i alakohta – Työsopimuksen irtisanominen irtisanomisajalla – Sopimus vahingonkorvauksen määrästä – Lausunnon antamisen raukeaminen)
Oikeudenkäyntikieli: ranska
Asianosaiset
Kantaja: UG (edustajat: asianajajat M. Richard ja P. Junqueira de Oliveira)
Vastaaja: Euroopan komissio (asiamiehet: L. Radu Bouyon ja B. Mongin)
Oikeudenkäynnin kohde
SEUT 270 artiklaan perustuva vaatimus yhtäältä 17.10.2016 tehdyn päätöksen, jolla komission ”infrastruktuuri ja logistiikka (Luxemburg)” -palveluyksikkö (OIL) irtisanoi kantajan työsopimuksen Euroopan unionin muuhun henkilöstöön sovellettavien palvelussuhteen ehtojen 47 artiklan c alakohdan i alakohdan nojalla 20.8.2017 alkavin vaikutuksin, kumoamisesta, ja toisaalta korvauksen saamisesta siitä aineettomasta vahingosta, joka kantajalle on väitetysti aiheutunut häneen sen vuoksi kohdistetusta nöyryyttävästä kohtelusta, että hän on ollut ammattiyhdistystoiminnassa ja käyttänyt vanhempainvapaansa.
Määräysosa
Lausunnon antaminen rahamääräisestä korvauksesta, joka liittyy 17.10.2016 tehtyyn päätökseen, jolla komission ”infrastruktuuri ja logistiikka (Luxemburg)” -palveluyksikkö (OIL) irtisanoi UG:n työsopimuksen, raukeaa.
Komissio vastaa omista oikeudenkäyntikuluistaan ja puolesta UG:n oikeudenkäyntikuluja. UG vastaa puolesta omia oikeudenkäyntikulujaan.
____________
1 EUVL C 357, 23.10.2017.